CELEX: 32016D1721
Language: mt
Date: 2016-09-26 00:00:00
Title: Deċiżjoni ta' Implimentazzjoni tal-Kummissjoni (UE) 2016/1721 tas-26 ta' Settembru 2016 dwar l-approvazzjoni tas-sistema ta' illuminazzjoni esterna ta' effiċjenza għolja tat-Toyota li tuża dijodi li jemettu d-dawl għall-użu f'vetturi elettriċi ibridi li ma jistgħux jiġu ċċarġjati esternament bħala teknoloġija innovattiva għat-tnaqqis tal-emissjonijiet ta' CO2 mill-karozzi tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill (Test b'rilevanza għaż-ŻEE)

27.9.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 259/71
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2016/1721
   tas-26 ta' Settembru 2016
   dwar l-approvazzjoni tas-sistema ta' illuminazzjoni esterna ta' effiċjenza għolja tat-Toyota li tuża dijodi li jemettu d-dawl għall-użu f'vetturi elettriċi ibridi li ma jistgħux jiġu ċċarġjati esternament bħala teknoloġija innovattiva għat-tnaqqis tal-emissjonijiet ta' CO2 mill-karozzi tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 443/2009 tal-Parlament Ewropew u tal-Kunsill tat-23 ta' April 2009 li jistabbilixxi standards ta' rendiment għall-emissjonijiet minn karozzi ġodda tal-passiġġieri bħala parti mill-approċċ integrat tal-Komunità biex jitnaqqsu l-emissjonijiet ta' CO2 minn vetturi ħfief (1), u b'mod partikolari l-Artikolu 12(4) tiegħu,
   Billi:
   
               (1)
            
            
               Fid-9 ta' Diċembru 2015, il-manifattur Toyota Motor Europe NV/SA (l-“Applikant”) ressaq applikazzjoni għall-approvazzjoni tad-dijodi li jemettu d-dawl (LEDs) tat-Toyota għall-użu f'vetturi M1 elettriċi ibridi li ma jistgħux jiġu ċċarġjati esternament (NOVC-HEVs) bħala teknoloġija innovattiva. Il-kompletezza ta' dik l-applikazzjoni ġiet ivvalutata f'konformità mal-Artikolu 4 tar-Regolament ta' Implimentazzjoni tal-Kummissjoni (UE) Nru 725/2011 (2). Instab li l-applikazzjoni kienet sħiħa u l-perjodu li l-Kummissjoni ngħatat biex tivvaluta l-applikazzjoni beda l-għada ta' meta waslet uffiċjalment l-informazzjoni sħiħa, jiġifieri l-10 ta' Diċembru 2015.
            
         
               (2)
            
            
               L-applikazzjoni ġiet ivvalutata f'konformità mal-Artikolu 12 tar-Regolament (KE) Nru 443/2009, ir-Regolament ta' Implimentazzjoni (UE) Nru 725/2011 u skont il-Linji Gwida Tekniċi għat-tħejjija tal-applikazzjonijiet għall-approvazzjoni ta' teknoloġiji innovattivi skont ir-Regolament (KE) Nru 443/2009 (il-verżjoni tal-Linji Gwida Tekniċi, ta' Frar tal-2013) (3).
            
         
               (3)
            
            
               L-applikazzjoni tirreferi għal-LEDs ta' effiċjenza għolja tat-Toyota għall-użu fil-NOVC-HEV fil-fanal ta' quddiem tar-raġġi baxxi, il-fanal ta' quddiem tar-raġġi għoljin, il-fanal ta' quddiem, il-fanal ta' quddiem kontra ċ-ċpar, il-fanal ta' wara kontra ċ-ċpar, il-fanal tal-indikaturi ta' quddiem, il-fanal tal-indikaturi ta' wara, il-fanal ta' wara kontra ċ-ċpar, il-fanal tal-pjanċi u l-fanal tar-rivers.
            
         
               (4)
            
            
               Il-Kummissjoni tqis li l-informazzjoni pprovduta fl-applikazzjoni turi li l-kundizzjonijiet u l-kriterji msemmija fl-Artikolu 12 tar-Regolament (KE) Nru 443/2009 u fl-Artikoli 2 u 4 tar-Regolament ta' Implimentazzjoni (UE) Nru 725/2011 ġew sodisfatti.
            
         
               (5)
            
            
               L-Applikant wera li l-użu tal-LEDs tat-Toyota fil-fanali rilevanti ma kienx iktar minn 3 % tal-karozzi ġodda tal-passiġġieri rreġistrati fis-sena ta' referenza 2009. B'appoġġ ta' dan, l-Applikant irrefera għal-Linji Gwida Tekniċi, li jagħtu taqsira tar-rapport CLEPA LIGHT Sight Safety.
            
         
               (6)
            
            
               Skont il-metodu ssimplifikat deskritt fil-Linji Gwida Tekniċi, l-Applikant uża illuminazzjoni tal-aloġenu bħala teknoloġija bażi biex juri l-kapaċità ta' tnaqqis ta' CO2 tal-LEDs tat-Toyota.
            
         
               (7)
            
            
               Sabiex titqies il-preżenza ta' żewġ sorsi ta' enerġija (jiġifieri l-magna b'kombustjoni interna u l-motopropulsjoni elettrika) f'NOVC-HEV jenħtieġ approċċ differenti għall-konverżjoni tal-iffrankar tal-enerġija f'iffrankar ta' CO2 bi tqabbil mal-metodoloġija stipulata fid-Deċiżjoni ta' Implimentazzjoni tal-Kummissjoni (UE) 2016/587 (4).
            
         
               (8)
            
            
               L-Applikant ipprovda metodoloġija speċifika għall-ittestjar tat-tnaqqis ta' CO2 minn LEDs installati f'vetturi ta' dan it-tip. Il-Kummissjoni tqis li l-metodoloġija tal-ittestjar hija xierqa biex tindirizza l-kwistjoni u li se tipprovdi riżultati tal-ittestjar li huma verifikabbli, komparabbli u li jistgħu jiġu ripetuti, filwaqt li huma kapaċi juru b'mod realistiku l-benefiċċji, b'sinifikat statistiku qawwi, tat-teknoloġija innovattiva f'termini tal-emissjonijiet ta' CO2 f'konformità mal-Artikolu 6 tar-Regolament ta' Implimentazzjoni tal-Kummissjoni (UE) Nru 725/2011.
            
         
               (9)
            
            
               F'dan l-isfond, il-Kummissjoni tqis li l-Applikant wera b'mod sodisfaċenti li t-tnaqqis fl-emissjonijiet miksub mill-illuminazzjoni LED tat-Toyota għall-użu fl-NOVC-HEV f'kombinazzjonijiet xierqa ta' fanal ta' quddiem tar-raġġi baxxi, fanal ta' quddiem tar-raġġi għoljin, fanal ta' quddiem, fanal ta' quddiem kontra ċ-ċpar, fanal ta' wara kontra ċ-ċpar u l-fanal tal-pjanċi huwa mill-anqas 1 g CO2/km.
            
         
               (10)
            
            
               Billi l-attivazzjoni tal-illuminazzjoni LED għall-fanali elenkati fl-applikazzjoni mhix meħtieġa għat-test tal-approvazzjoni tat-tip tal-emissjonijiet ta' CO2 imsemmi fir-Regolament (KE) Nru 715/2007 tal-Parlament Ewropew u tal-Kunsill (5) u fir-Regolament tal-Kummissjoni (KE) Nru 692/2008 (6), il-Kummissjoni hija sodisfatta li l-funzjonijiet ta' illuminazzjoni LED ikkonċernati mhumiex koperti miċ-ċiklu tat-test standard.
            
         
               (11)
            
            
               L-attivazzjoni tal-funzjonijiet ta' illuminazzjoni konċernati hija obbligatorja biex ikun żgurat it-tħaddim tal-vettura mingħajr periklu u għalhekk ma tiddependix fuq l-għażla tas-sewwieq. Abbażi ta' dan il-Kummissjoni hi tal-fehma li l-manifattur għandu jitqies responsabbli għat-tnaqqis tal-emissjoni ta' CO2 minħabba l-użu tat-teknoloġija innovattiva.
            
         
               (12)
            
            
               Il-Kummissjoni tqis li r-rapport ta' verifika tħejja mill-Aġenzija taċ-Ċertifikazzjoni tal-Vetturi (VCA), li huwa korp indipendenti u ċertifikat, u li r-rapport jappoġġa s-sejbiet stipulati fl-applikazzjoni.
            
         
               (13)
            
            
               F'dan l-isfond, il-Kummissjoni tqis li ma għandha tagħmel l-ebda oġġezzjoni fir-rigward tal-approvazzjoni tat-teknoloġija innovattiva inkwistjoni.
            
         
               (14)
            
            
               Bil-għan li jiġi stabbilit il-kodiċi ġenerali tal-ekoinnovazzjoni li għandu jintuża fid-dokumenti tal-approvazzjoni tat-tip rilevanti skont l-Annessi I, VIII u IX tad-Direttiva 2007/46/KE tal-Parlament Ewropew u tal-Kunsill (7), għandu jiġi speċifikat il-kodiċi individwali li għandu jintuża għat-teknoloġija innovattiva approvata permezz ta' din id-Deċiżjoni ta' Implimentazzjoni,
            
         ADOTTAT DIN ID-DEĊIŻJONI:
   Artikolu 1
   1.   Id-dijodi tat-Toyota li jemettu d-dawl (LEDs) għall-użu f'vetturi M1 elettriċi ibridi li ma jistgħux jiġu ċċarġjati esternament (NOVC-HEV) fil-fanal ta' quddiem tar-raġġi baxxi, il-fanal ta' quddiem tar-raġġi għoljin, il-fanal ta' quddiem, il-fanal ta' quddiem kontra ċ-ċpar, il-fanal tal-indikaturi ta' quddiem, il-fanal tal-indikaturi ta' wara, il-fanal taċ-ċpar ta' wara, il-fanal tal-pjanċa tal-liċenzja u l-fanal tar-rivers huma approvati bħala teknoloġija innovattiva skont it-tifsira tal-Artikolu 12 tar-Regolament (KE) Nru 443/2009.
   2.   It-tnaqqis fl-emissjonijiet ta' CO2 li jirriżulta mill-użu tal-LEDs tat-Toyota f'NOVC-HEV fil-funzjonijiet kollha ta' illuminazzjoni, jew kombinazzjoni xierqa tal-funzjonijiet ta' illuminazzjoni msemmija fil-paragrafu 1, għandu jiġi ddeterminat billi tintuża l-metodoloġija stabbilita fl-Anness.
   3.   Il-kodiċi individwali tal-ekoinnovazzjoni li jrid jiddaħħal fid-dokumentazzjoni tal-approvazzjoni tat-tip li trid tintuża għat-teknoloġija innovattiva approvata permezz ta' din id-Deċiżjoni ta' Implimentazzjoni huwa “20”.
   Artikolu 2
   Din id-Deċiżjoni għandha tidħol fis-seħħ fl-għoxrin jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.
   
      Magħmul fi Brussell, is-26 ta' Settembru 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 140, 5.6.2009, p. 1.
   
      (2)  Ir-Regolament ta' Implimentazzjoni tal-Kummissjoni (UE) Nru 725/2011 tal-25 ta' Lulju 2011 li jistabbilixxi proċedura għall-approvazzjoni u ċ-ċertifikazzjoni ta' teknoloġiji innovattivi għat-tnaqqis tal-emissjonijiet ta' CO2 minn karozzi tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill (ĠU L 194, 26.7.2011, p. 19).
   
      (3)  https://circabc.europa.eu/w/browse/42c4a33e-6fd7-44aa-adac-f28620bd436f
   
      (4)  Id-Deċiżjoni ta' Implimentazzjoni tal-Kummissjoni (UE) 2016/587 tal-14 ta' April 2016 dwar l-approvazzjoni tat-teknoloġija użata fis-sistema ta' illuminazzjoni esterna ta' effiċjenza għolja tal-vetturi li tuża dijodi li jemettu d-dawl bħala teknoloġija innovattiva biex jonqsu l-emissjonijiet ta' CO2 mill-karozzi tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill (ĠU L 101, 16.4.2016, p. 17).
   
      (5)  Ir-Regolament (KE) Nru 715/2007 tal-Parlament Ewropew u tal-Kunsill tal- 20 ta' Ġunju 2007 dwar l-approvazzjoni tat-tip ta' vetturi bil-mutur fir-rigward tal-emissjonijiet ta' vetturi ħfief għall-passiġġieri u ta' vetturi kummerċjali (Euro 5 u Euro 6) u dwar l-aċċess għal informazzjoni dwar it-tiswija u l-manutenzjoni tal-vetturi (ĠU L 171, 29.6.2007, p. 1).
   
      (6)  Ir-Regolament tal-Kummissjoni (KE) Nru 692/2008 tat-18 ta' Lulju 2008 li jimplimenta u jemenda r-Regolament (KE) Nru 715/2007 tal-Parlament Ewropew u tal-Kunsill tal-20 ta' Ġunju 2007 dwar l-approvazzjoni tat-tip ta' vetturi bil-mutur fir-rigward tal-emissjonijiet ta' vetturi ħfief għall-passiġġieri u ta' vetturi kummerċjali (Euro 5 u Euro 6) u dwar l-aċċess għall-informazzjoni dwar it-tiswija u l-manutenzjoni tal-vettura (ĠU L 199, 28.7.2008, p. 1).
   
      (7)  Id-Direttiva 2007/46/KE tal-Parlament Ewropew u tal-Kunsill tal-5 ta' Settembru 2007 li tistabbilixxi kwadru għall-approvazzjoni ta' VETTURI bil-mutur u l-karrijiet tagħhom, u ta' sistemi, komponenti u unitajiet tekniċi separati maħsuba għal tali VETTURI (Direttiva Kwadru) (ĠU L 263, 9.10.2007, p. 1).
   
      ANNESS
      
         Metodoloġija biex jiġi kkalkulat l-iffrankar ta' CO2 tal-illuminazzjoni esterna ta' vetturi bl-użu ta' dijodi li jemettu d-dawl (LED) għall-użu f'Vetturi Elettriċi Ibridi M1 li Ma Jistgħux Jiġu Ċċarġjati Esternament (NOVC-HEV)
      
      1.   INTRODUZZJONI
      Sabiex jiġi ddeterminat it-tnaqqis tal-emissjonijiet ta' CO2 li jista' jiġi attribwit lil pakkett ta' dwal LED esterni ta' effiċjenza għolja li jikkonsisti minn kombinament xieraq ta' dwal ta' vettura kif imsemmi fl-Artikolu 1 għall-użu f'Vetturi Elettriċi Ibridi tat-tip M1 li Ma Jistgħux Jiġu Ċċarġjati Esternament (NOVC-HEV), jeħtieġ li jiġu stabbiliti dawn li ġejjin:
      
                  (1)
               
               
                  Il-kundizzjonijiet tal-ittestjar;
               
            
                  (2)
               
               
                  It-tagħmir tat-testijiet;
               
            
                  (3)
               
               
                  Kalkolu tal-iffrankar tal-enerġija;
               
            
                  (4)
               
               
                  Il-kalkolu tal-iffrankar ta' CO2;
               
            
                  (5)
               
               
                  Il-kalkolu tal-iżball statistiku.
               
            2.   SIMBOLI, PARAMETRI U UNITAJIET
      
         Simboli bil-Latin
      
      
                  c
               
               
                  —
               
               
                  Il-fattur ta' korrezzjoni għall-vultaġġ nominali tal-Batterija ta' Vultaġġ Għoli
               
            
                  
                     
               
               
                  —
               
               
                  Iffrankar ta' CO2 [g CO2/km]
               
            
                  CO2
                  
               
               
                  —
               
               
                  Diossidu tal-karbonju
               
            
                  
                     
               
               
                  —
               
               
                  Il-fattur ta' korrezzjoni ta' CO2 [gCO2/km · Ah], kif definit fir-Regolament NU/KEE Nru 101, Anness 8
               
            
                  m
               
               
                  —
               
               
                  In-numru ta' dwal LED esterni ta' effiċjenza għolja li jiffurmaw il-pakkett
               
            
                  n
               
               
                  —
               
               
                  In-numru ta' kemm il darba tkejjel il-kampjun
               
            
                  P
               
               
                  —
               
               
                  Il-konsum tal-enerġija mid-dwal tal-vettura [W]
               
            
                  
                     
               
               
                  —
               
               
                  Id-devjazzjoni standard tal-konsum ta' enerġija mid-dwal LED [W]
               
            
                  
                     
               
               
                  —
               
               
                  Id-devjazzjoni standard tal-medja tal-konsum ta' enerġija mid-dwal LED [W]
               
            
                  
                     
               
               
                  —
               
               
                  Id-devjazzjoni standard tal-iffrankar totali ta' CO2 [g CO2/km]
               
            
                  t
               
               
                  —
               
               
                  It-tul ta' żmien tas-sewqan tal-NEDC [s], li huwa 1 180 s
               
            
                  UF
               
               
                  —
               
               
                  Il-fattur tal-użu tad-dawl tal-vettura [-] kif definit fit-Tabella 2
               
            
                  
                     
               
               
                  —
               
               
                  Il-vultaġġ nominali tal-Batterija ta' Vultaġġ Għoli (il-batterija ta' trazzjoni) [V]
               
            
                  
                     
               
               
                  —
               
               
                  Il-vultaġġ operattiv tal-Batterija ta' Vultaġġ Għoli (il-batterija ta' trazzjoni) [V]
               
            
                  
                     
               
               
                  —
               
               
                  Is-sensittività tal-iffrankar ta' CO2 ikkalkulat b'rabta mal-konsum ta' enerġija mid-dwal LED
               
            
                  
                     
               
               
                  —
               
               
                  Is-sensittività tal-iffrankar ta' CO2 ikkalkulat b'rabta mal-fattur ta' korrezzjoni ta' CO2
                  
               
            
         Simboli Griegi
      
      
                  ηDCDC
                  
               
               
                  —
               
               
                  Effiċjenza tal-konvertitur DC-DC
               
            
         Indikazzjonijiet taħt il-vers
      
      L-indiċi (i) jirreferi għad-dwal tal-vettura
      L-indiċi (j) jirreferi għall-kejl tal-kampjun
      
                  B
               
               
                  —
               
               
                  Referenza
               
            
                  EI
               
               
                  —
               
               
                  Eko-innovattiv
               
            3.   IL-KUNDIZZJONIJIET TAL-ITTESTJAR
      Il-kundizzjonijiet tal-ittestjar għandhom jissodisfaw ir-rekwiżiti tar-Regolament NU/KEE 112 (1) rigward dispożizzjonijiet uniformi dwar l-approvazzjoni ta' fanali ta' quddiem ta' vetturi bil-mutur li jemettu raġġ baxx assimetriku jew raġġ tas-sewqan jew it-tnejn u mgħammra b'fanali tal-filament u/jew moduli tad-dijodi li jemettu d-dawl (LED). Il-konsum tal-enerġija għandu jiġi kkalkulat skont il-punt 6.1.4. tar-Regolament NU/KEE Nru 112 u l-punti 3.2.1 u 3.2.2 tal-Anness 10 tal-istess Regolament.
      4.   TAGĦMIR TAT-TEST
      Għandu jintuża t-tagħmir li ġej, kif muri fil-Figura:
      
                  —
               
               
                  Unità tal-provvista tal-enerġija (jiġifieri provvista ta' vultaġġ varjabbli);
               
            
                  —
               
               
                  Żewġ Multi Miters Diġitali, wieħed għall-kejl tal-kurrent dirett, u l-ieħor għall-kejl tal-vultaġġ tal-kurrent dirett. Fil-Figura tintwera konfigurazzjoni possibbli ta' test, fejn il-miter tal-vultaġġ tal-kurrent dirett huwa integrat fl-unità għall-provvista tal-enerġija.
               
            
         Konfigurazzjoni tat-test
      
      5.   KEJL U KALKOLU TAL-IFFRANKAR TA' ENERĠIJA
      Għal kull tip ta' dawl LED estern ta' effiċjenza għolja inkluż fil-pakkett, il-kejl tal-kurrent għandu jsir kif muri fil-Figura b'vultaġġ ta' 13,2 V. Modulu(i) LED imħaddem(imħaddma) b'ger tal-kontroll ta' sors tad-dawl elettroniku għandu(għandhom) jitkejjel(jitkejlu) kif speċifikat mill-applikant;
      Il-manifatur jista' jitlob li jsir kejl ieħor tal-kurrent f'vultaġġi addizzjonali oħra. F'dak il-każ, il-manifattur irid jgħaddi lill-awtorità tal-approvazzjoni tat-tip dokumentazzjoni verifikata dwar il-ħtieġa li jitwettaq dan il-kejl addizzjonali. Il-kalkoli tal-kurrenti f'kull wieħed minn dawn il-voltaġġi addizzjonali għandhom jitwettqu b'mod konsekuttiv għal mill-inqas ħames (5) darbiet. Il-vultaġġi installati eżatti u l-kurrent imkejjel iridu jitniżżlu f'erba' ċifri deċimali.
      Il-konsum tal-enerġija għandu jiġi determinat billi l-vultaġġ installat jiġi mmultiplikat bil-kurrent imkejjel. Il-medja ta' konsum tal-enerġija għal kull dawl LED estern ta' effiċjenza għolja () għandha tiġi kkalkulata. Kull valur irid jitniżżel f'erba' (4) ċifri deċimali. Meta mutur ta' veloċità gradwali jew kontrollur elettroniku jintuża għall-provvista tal-elettriku fil-fanali LED, it-tagħbija elettrika ta' din il-parti tal-komponent trid tiġi eskluża mill-kejl.
      L-iffrankar tal-enerġija ta' kull dawl LED estern ta' effiċjenza għolja (ΔPi) għandu jiġi kkalkulat billi tintuża l-formula li ġejja:
      
         Formula 1
      
      
         
      fejn il-konsum tal-enerġija tad-dawl tal-vetturi ta' referenza korrispondenti huwa definit mit-Tabella 1.
      
         Tabella 1
      
      
         Il-ħtiġijiet enerġetiċi għat-tipi differenti ta' dwal tal-vetturi ta' referenza
      
      
                  Dawl tal-vettura
               
               
                  Enerġija elettrika totali (PB)
                  [W]
               
            
                  Il-fanal ta' quddiem tar-raġġi baxxi
               
               
                  137
               
            
                  Il-fanal ta' quddiem tar-raġġi għoljin
               
               
                  150
               
            
                  Il-fanali ta' quddiem
               
               
                  12
               
            
                  Id-dwal tal-pjanċi
               
               
                  12
               
            
                  Il-fanali ta' quddiem kontra ċ-ċpar
               
               
                  124
               
            
                  Il-fanali ta' wara kontra ċ-ċpar
               
               
                  26
               
            
                  Il-fanal tal-indikaturi ta' quddiem
               
               
                  13
               
            
                  Il-fanal tal-indikaturi ta' wara
               
               
                  13
               
            
                  Il-fanal tar-rivers
               
               
                  52
               
            6.   IL-KALKOLU TAL-IFFRANKAR TA' CO2
      
      L-iffrankar totali ta' CO2 tal-pakkett ta' illuminazzjoni għandu jiġi kkalkulat bl-użu tal-Formula 2.
      
         Formula 2
      
      
         
      fejn
      
                  UF
               
               
                  :
               
               
                  Il-fattur tal-użu tad-dawl tal-vettura [-] kif definit fit-Tabella 2.
               
            
                  t
               
               
                  :
               
               
                  It-tul ta' żmien tas-sewqan tal-NEDC [s], li huwa 1 180 s
               
            
                  
                     
               
               
                  :
               
               
                  Il-fattur ta' korrezzjoni ta' CO2 [gCO2/km · Ah], kif definit fir-Regolament NU/KEE Nru 101, Anness 8
               
            
                  ηDCDC
                  
               
               
                  :
               
               
                  Effiċjenza tal-konvertitur DC-DC [–]
               
            
                  
                     
               
               
                  :
               
               
                  Il-vultaġġ operattiv tal-Batterija ta' Vultaġġ Għoli (il-batterija ta' trazzjoni) [V], iddefinit bil-Formula 3
               
            
         Formula 3
      
      
         
      fejn
      
                  
                     
               
               
                  :
               
               
                  Il-vultaġġ nominali tal-Batterija ta' Vultaġġ Għoli (il-batterija ta' trazzjoni) [V]
               
            
                  c
               
               
                  :
               
               
                  Il-fattur ta' korrezzjoni għall-vultaġġ nominali tal-Batterija ta' Vultaġġ Għoli, li huwa 0.90 għal batteriji b'vultaġġ għoli tal-idrur tal-nikil-metall (NiMH) [–]
               
            L-effiċjenza tal-konvertitur DC-DC (ηDCDC) għandha tkun l-ogħla valur li jirriżulta mit-testijiet ta' effiċjenza mwettqa fil-medda ta' kurrent elettriku operattiva. L-intervall tal-kejl għandu jkun ugwali jew anqas minn 10 % tal-medda ta' kurrent elettriku operattiva.
      
         Tabella 2
      
      
         Il-fattur tal-użu għal tipi differenti ta' dwal tal-vetturi
      
      
                  Dawl tal-vettura
               
               
                  Il-fattur tal-użu (UF)
                  [-]
               
            
                  Il-fanal ta' quddiem tar-raġġi baxxi
               
               
                  0,33
               
            
                  Il-fanal ta' quddiem tar-raġġi għoljin
               
               
                  0,03
               
            
                  Il-fanali ta' quddiem
               
               
                  0,36
               
            
                  Id-dwal tal-pjanċi
               
               
                  0,36
               
            
                  Il-fanali ta' quddiem kontra ċ-ċpar
               
               
                  0,01
               
            
                  Il-fanali ta' wara kontra ċ-ċpar
               
               
                  0,01
               
            
                  Il-fanal tal-indikaturi ta' quddiem
               
               
                  0,15
               
            
                  Il-fanal tal-indikaturi ta' wara
               
               
                  0,15
               
            
                  Il-fanal tar-rivers
               
               
                  0,01
               
            7.   IL-KALKOLU TAL-IŻBALL STATISTIKU.
      L-iżbalji statisiċi fir-riżultati tal-metodoloġija tal-ittestjar ikkawżati mill-kejl għandhom jiġu kkwantifikati. Għal kull dawl LED estern ta' effiċjenza għolja inkluż fil-pakkett, id-devjazzjoni standard tiġi kkalkulata kif definit mill-Formula 4.
      
         Formula 4
      
      
         
      fejn:
      
                  n
               
               
                  :
               
               
                  L-għadd ta' drabi ta' kejl tal-kampjun, li huwa mill-inqas ħamsa (5).
               
            Il-koeffiċjent ta' korrezzjoni tal-emissjonijiet  ta' CO2 għandu jkun iddeterminat minn sett ta' kejl T li jsir mill-manifattur, kif definit fir-Regolament NU/KEE Nru 101, l-Anness 8. Għal kull kejl, il-bilanċ tal-elettriku matul it-test u l-emissjonijiet imkejla ta' CO2 għandhom jiġu rreġistrati.
      Sabiex issir l-evalwazzjoni tal-iżball statistiku ta' , il-kombinazzjonijiet kollha T mingħajr repetizzjonijiet tal-kejl T – 1 għandhom jintużaw biex jiġu estrapolati l-valuri differenti T ta'  (jiġifieri ). L-estrapolazzjoni għandha ssir skont il-metodu definit fir-Regolament NU/KEE Nru 101, l-Anness 8.
      Id-devjazzjoni standard ta'  hija għaldaqstant ikkalkulata kif iddefinit fil-Formula 5.
      
         Formula 5
      
      
         
      fejn:
      
                  T
               
               
                  :
               
               
                  L-għadd ta' drabi ta' kejl imwettqa mill-manifattur għall-estrapolazzjoni tal- kif definit fir-Regolament NU/KEE Nru 101, Anness 8
               
            
                  
                     
               
               
                  :
               
               
                  il-medja tal-valuri T ta' 
               
            Id-devjazzjoni standard tal-konsum tal-enerġija ta' kull dawl LED estern ta' effiċjenza għolja () u d-devjazzjoni standard tal- iwasslu għal żball fl-iffrankar tas-CO2 (). Dan l-iżball għandu jiġi kkalkulat permezz tal-Formula 6.
      
         Formula 6
      
      
         
      
         Sinifikat statistiku
      
      Għal kull tip, varjant u verżjoni ta' vettura mgħammra bil-pakkett tad-dwal LED esterni ta' effiċjenza għolja jrid jintwera li l-iżball fl-iffrankar ta' CO2 ikkalkulat bil-Formula 6 mhuwiex ikbar mid-differenza bejn l-għadd totali ta' CO2 iffrankat u l-livell limitu minimu ta' ffrankar speċifikat fl-Artikolu 9(1) tar-Regolament ta' Implimentazzjoni (UE) Nru 725/2011 (ara l-Formula 7).
      
         Formula 7
      
      
         
      fejn:
      
                  MT
               
               
                  :
               
               
                  Livell limitu minimu [gCO2/km], li huwa 1 gCO2/km
               
            Meta, bħala riżultat tal-kalkolu bl-użu tal-Formula 2, it-total tal-iffrankar ta' emissjonijiet ta' CO2 u l-iżball fl-iffrankar ta' CO2 ikkalkulat permezz tal-Formula 6 tal-pakkett ta' dwal LED esterni ta' effiċjenza għolja jkun taħt il-limitu minimu speċifikat fl-Artikolu 9(1) tar-Regolament ta' Implimentazzjoni (UE) Nru 725/2011, japplika t-tieni subparagrafu tal-Artikolu 11(2) ta' dak ir-Regolament.
      
         (1)  E/ECE/324/Rev.2/Add.111/Rev.3 — E/ECE/TRANS/505/Rev.2/Add.111/Rev.3, id-9 ta' Jannar 2013.